OpenLLM-France/wikimedia huggingface dataset:
# Pirros Dimas

Pirros Dimas (en grec: Πύρρος Δήμας) (Himarë, Albània 1971) és un aixecador grec, ja retirat, guanyador de quatre medalles olímpiques.

## Biografia

Va néixer el 13 d'octubre de 1971 a la ciutat de Himarë, població situada al districte de Vlorë, fill de ciutadans grecs. L'any 1991 emigrà a Grècia i el 1992 aconseguí la ciutadania d'aquest país.

## Carrera esportiva
### Trajectòria amb Albània

Va iniciar la competició en halterofília als 11 anys, aconseguint convertint-se en campió nacional els anys 1989 i 1990. El 1989 aconseguí finalitzar quart en el Campionat d'Europa d'halterofília.

### Trajectòria amb Grècia

Nacionalitzat grec el 1992, va participar als 20 anys en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla d'or en la prova masculina de pes pesant lleuger. En la seva última aixecada va cridar ΓΙΑ ΤΗΝ ΕΛΛΑΔΑ.! (Per a Grècia!), una frase dedicada al seu país d'adopció. En els Jocs Olímpics d'Estiu de 1996 realitzats a Atlanta (Estats Units) aconseguí revalidar el seu metall, un fet que repetí en els Jocs Olímpics d'Estiu de 2000 realitzats a Sydney (Austràlia). En els Jocs Olímpics d'Estiu de 2004 realitzats a Atenes (Grècia) fou l'abanderat de Grècia en la cerimònia inaugural. En la competició esportiva Dimas arribà amb problemes al genoll i amb una lesió al canell, però amb tot aconseguí guanyar la medalla de bronze en la mateixa categoria.
Al llarg de la seva carrera ha guanyat quatre medalles en el Campionat del Món d'halterofília, tres d'elles d'or, i quatre medalles en el Campionat d'Europa, una d'elles d'or.
El juny de 2008 es convertí en vicepresident, i l'octubre del mateix any en president, de la Federació grega d'halterofília.

## Referències

* ↑ «Past Olympics Athletes >> Pyrros Dimas» (en anglès). AFP. ESPN [Consulta: 13 agost 2008].
* 1 2 3 Armillotta, Giovanni «Cili ishte shqiptari Pirro Dhima ne Shqiperi?» (en albanès). Albanian Football Magazine, vol.X, n.178, abril 2008, p.12–13 [Consulta: 11 juny 2010].
* 1 2 3 «Pyrros Dimas, a mighty weighlifter» (en anglès). Olympic.orgOfficial, website of the Olympic Movement. [Consulta: 7 juliol 2012].
* ↑ «Πύρρος Δήμας 1992 Για την Ελλάδα» (en grec). Youtube, 04-11-2011. [Consulta: 8 juliol 2012].
* ↑ «Olympic Games 2004 Athens Flagbearers» (en anglès). Olympic Games Museum. Arxivat de l'original el 2007-03-10. [Consulta: 9 juliol 2012].
* ↑ «Pyrros Dimas» (en anglès). ESPN, 2008. [Consulta: 11 juliol 2012].
* ↑ «Pyrros Dimas “The Lion of Himara”» (en anglès). 2008 Commonwealth Weightlifting Championships, 2008. Arxivat de l'original el 2016-03-03 [Consulta: 11 juliol 2012].
# Erik Svensson

Erik Svensson (Jönköping, 10 de setembre de 1903 - Falkenberg, 22 de setembre de 1986) va ser un atleta suec, especialista en salt de llargada i triple salt, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on fou vuitè en el salt de llargada del programa d'atletisme. Quatre anys més tard, als Jocs de Los Angeles, disputà dues proves del programa d'atletisme. Fou quart en la mateixa prova del salt de llargada, alhora que guanyà la medalla de plata en la del triple salt.
En el seu palmarès també destaca la medalla de plata de triple salt al Campionat d'Europa d'atletisme de 1934 i el campionat nacional de triple i llargada de 1933. Entre 1931 i 1948 va posseir el rècord nacional de triple i entre 1934 i 1959 el de llargada.

## Millors marques

* Salt de llargada. 7m 53cm (1934)
* Triple salt. 15m 32cm (1932)

## Referències

* 1 2 3 «Eric Svensson Olympic Results». sports-reference.com. Arxivat de l'original el 2015-09-25. [Consulta: 20 març 2019].
* ↑ Fitxa a trackfield.brinkster.net
# Mylohyus

Mylohyus és un gènere extint de mamífers artiodàctils de la família dels pècaris (Tayassuidae) que visqueren a Nord-amèrica entre el Miocè superior i el Plistocè superior. Se n'han trobat fòssils en nombrosos estats dels Estats Units. Eren pècaris grossos i de musell llarg, amb dents més aptes per a una dieta omnívora que les de parents seus com ara Platygonus. Són uns dels molts mamífers grossos que s'extingiren a finals de l'últim període glacial.

## Referències

* 1 2 Entrada «Mylohyus» de la Paleobiology Database (en anglès). [Consulta: 8 agost 2023].
* ↑ Prothero, 2017, p. 158.

## Bibliografia

* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.
# Evert Nyberg

Evert Nyberg (Göteborg, 28 de febrer de 1925 - Örgryte församling, 17 d'agost de 2000) va ser un atleta suec, especialista en curses de fons, que va competir durant les dècades de 1940 i 1950.
Durant la seva carrera esportiva va prendre part en tres edicions dels Jocs Olímpics d'Estiu. El 1948, a Londres, abandonà en la cursa dels 5.000 metres del programa d'atletisme. El 1956, a Melbourne, fou vuitè en la marató i el 1960, a Roma, cinquanta-vuitè en la mateixa cursa.
En el seu palmarès destaca una medalla de bronze en els 5.000 metres del Campionat d'Europa d'atletisme de 1946, a Oslo, rere Sydney Wooderson i Wim Slijkhuis. També guanyà setze campionats nacionals: dos en els 5.000 metres (1946 i 1956), un dels 10.000 metres (1955), quatre dels 25 km (1955-57 i 1960), dos dels 30 km (1961 i 1962), quatre de marató (1955, 1957, 1962 i 1963) i tres de cros (1950, 1955 i 1957).

## Millors marques

* 5.000 metres. 14' 23.2" (1946)
* 10.000 metres. 29' 33.4" (1955)
* Marató. 2h 25' 08" (1957)

## Referències

* 1 2 3 «Evert Nyberg Olympic Results». sports-reference.com. Arxivat de l'original el 6 de febrer 2009. [Consulta: 4 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Stora Grabbar». [Consulta: 4 maig 2020].
* ↑ Fitxa a trackfield.brinkster.net
# La soledat

La soledat (versió original: La soledad) és una pel·lícula espanyola dirigida per Jaime Rosales, estrenada el 2007. Està escrita per Enric Rufas conjuntament amb Jaime Rosales. S'ha doblat i subtitulat al català.

## Argument

És el relat de la vida de dues mares, Adela i Antonia, que viuen les seves vides en solitari. Són, tanmateix, envoltades d'amics, una família, però indiferents als món que les envolta. Adela, una jove separada i amb un fill d'un any, està cansada de la vida que porta al seu petit poble natal al nord de Lleó. I decideix instal·lar-se a Madrid. Un cop allà, un atemptat terrorista, quan va amb autobús, deixarà la seva vida destrossada. Antonia, mare a temps complet, constantment es preocupa de les seves filles.

## Repartiment

* Antonia: Petra Martinez
* Adela: Paloma Mozo
* Nieves: Nuria Mencia
* Ines: Miriam Correa
* Helena: María Bazán
* Miriam: Carmen Gutiérrez
* Pedro: José Luis Torrijo
* Carlos: Jorge Bosch

## Comentari

Jaime Rosales i Enric Rufas tornen a sorprendre amb un guió hiperrealista que reflecteix la duresa de la vida.
La gran aportació de Rosales amb la seva direcció és la seva arriscada i suggeridora aposta formal, evident en l'ús del sistema de polivisió (fragmentació de la pantalla en dos, tres i quatre plans diferents).
Va ser presentada al Festival Internacional de Cinema de Canes 2007 en la categoria Un Certain Regard.

## Premis

Premi Goya 2008, per la millor pel·lícula, el millor director i la millor revelació masculina.

## Referències

* ↑ Títol en català a ésAdir
* ↑ «La soledat». Goita què fan, ara!. [Consulta: 14 octubre 2024].
* ↑ «Solitary Fragments» (en anglès). imdb.
# Tang Lingsheng

Tang Lingsheng (Lingui, 10 de gener de 1971) és un aixecador de peses xinès, ja retirat, que va competir durant la dècada de 1990.
El 1996 va prendre part en els Jocs Olímpics d'Estiu d'Atlanta, on va guanyar la medalla d'or en la categoria del pes gall del programa d'halterofília.
En el seu palmarès també destaquen una medalla de bronze al Campionat del món d'halterofília de 1993, una medalla de plata als Jocs Asiàtics de 1994 i una d'or als Campionats d'Àsia d'halterofília de 1995. Durant la seva carrera va establir un rècord del món en dos temps.

## Referències

* 1 2 3 «Olympedia – Tang Lingsheng». [Consulta: 10 juny 2024].
# Erik de Laval

Erik Patrick Honoré de Laval (Estocolm, 28 d'abril de 1888 – Lidingö, Comtat d'Estocolm, 9 de novembre de 1973) va ser un pentatleta modern suec que va competir a començaments del segle xx. Era germà dels també pentatletes Georg i Patrik de Laval.
El 1912 va prendre part en els Jocs Olímpics d'Estocolm. Disputà la competició del pentatló modern, on fou desqualificat en la prova d'hípica. Vuit anys més tard, un cop finalitzada la Primera Guerra Mundial, va disputar la competició del pentatló modern als Jocs d'Anvers. En ella guanyà la medalla de plata.
Durant la Segona Guerra Mundial va ser agregat militar a l'ambaixada sueca a Polònia i a Washington. Posteriorment va escriure llibres sobre la història de Polònia i el seu líder Józef Piłsudski. El 1948 va treballar a Damasc com a membre de la missió de les Nacions Unides que medià en el conflicte àraboisraelià.

## Referències

* 1 2 3 4 «Erik de Laval Olympic Results». sports-reference.com. Arxivat de l'original el 9 de juny 2017. [Consulta: 4 juliol 2017].
* ↑ Erik de Laval. Comitè Olímpic Suec
# Francesc Segalà Torres

Francesc Segalà Torres (Barcelona, 1906 - Barcelona, 12 de desembre de 1963) fou un nedador i àrbitre català que va competir durant la dècada de 1920.
Membre del Club Natació Barcelona, en el seu palmarès destaquen quatre campionats de Catalunya de natació i sis d'Espanya. El 1928 va prendre part en els Jocs Olímpics d'Amsterdam, on fou setè en la prova dels 4x200 metres lliures del programa de natació. Feia equip amb Estanislau Artal, Ramon Artigas i Josep González.
Posteriorment esdevingué àrbitre de natació, salts i waterpolo del col·legi català, organisme del qual n'assumí la secretaria el 1930 i la presidència entre 1939 i 1943. Fou cofundador del col·legi espanyol (1943) i membre de la seva primera junta directiva. El 1964 va rebre la medalla extraordinària al mèrit esportiu de la federació catalana.

## Referències

* 1 2 «Francesc Segalà Torres». Enciclopèdia de l'esport català. Barcelona: Grup Enciclopèdia Catalana.
* ↑ «Francisco Segalà Olympic Results». sports-reference.com. Arxivat de l'original el 18 d’abril 2020. [Consulta: 2 febrer 2019].
# John Holt

John Holt (Dundee, 21 de novembre de 1956) és un futbolista escocès que va jugar com defensa, el més prominent per Dundee United. Holt va jugar en el Dundee United a la dècada de 1980, entrant al primer equip el 1974 juntament amb David Narey i Andy Gray, i jugar al migcamp o la defensa per al club fins a 1987, quan va fitxar per Dunfermline.
Holt entrenà el Deveronvale i el Montrose. Va tornar al Dundee United a mitjan anys 1990, i va passar diversos anys en diferents rols d'entrenador fins que va marxar el 2003. Holt va ser un cercapromeses pel Celtic, i posteriorment, va tenir un rol acadèmic al Dundee United. El febrer de 2015 esdevingué entrenador assistent temporalment al Montrose. Signà un contracte per dos anys per entrenar permanentment al club. Holt passà a ser entrenador interí després que Paul Hegarty fos despatxat el novembre de 2016. Holt va deixar el club després que Stewart Petrie fos signat com a entrenador permanent el 4 de desembre de 2016.

## Referències

* ↑ http://www.scottishfa.co.uk/sjfa/scottish_fa_news.cfm?page=1747&newsCategoryID=28&newsID=9841
* ↑ http://www.thecourier.co.uk/sport/football/league-2/montrose-appoint-paul-hegarty-as-new-boss-1.841043
* ↑ http://www.montrosefc.co.uk/index.php/auto-generate-from-title/admission-prices/33-featured/522-hegarty-holt-sign-new-contracts Arxivat 2016-11-17 a Wayback Machine.
* ↑ «Paul Hegarty sacked as Montrose manager». Montrose Review. Johnston Publishing Ltd, 16-11-2016 [Consulta: 16 novembre 2016]. Arxivat 17 de novembre 2016 a Wayback Machine. «Còpia arxivada». Arxivat de l'original el 2016-11-17. [Consulta: 8 desembre 2016].
* ↑ «Montrose look for new manager after sacking Paul Hegarty». BBC Sport. BBC, 17-11-2016. [Consulta: 17 novembre 2016].
* ↑ «Montrose: Stewart Petrie is new manager at Links Park». BBC Sport. BBC, 04-12-2016. [Consulta: 4 desembre 2016].

## Enllaços externs

* http://www.neilbrown.newcastlefans.com/player/johnholt.htm Arxivat 2012-09-17 a Wayback Machine.
# Cyonarctos dessei

Cyonarctos dessei és una espècie extinta de mamífer carnívor de la família dels ossos (Ursidae) que visqué a Europa durant l'Oligocè superior, fa 24,5-24,9 milions d'anys. Es tracta de l'única espècie del gènere Cyonarctos. Se n'han trobat restes fòssils a les fosforites del Carcí (França). Era un cefalogalini de mida petita a mitjana, amb la primera dent molar inferior de 14,5-18,2 mm de llargada. Tot i que era un os, hauria ocupat els mateixos nínxols ecològics que avui en dia corresponen a cànids com les guineus, els xacals i els coiots. El nom genèric 'Cyonarctos significa' 'os-gos' en llatí, mentre que el nom específic dessei fou triat en honor de l'arqueozoòleg francès Jean Desse.

## Referències

* 1 2 Entrada «Cyonarctos dessei» de la Paleobiology Database (en anglès). [Consulta: 13 agost 2023].
* 1 2 De Bonis, 2013, p. 792.
* ↑ De Bonis, 2013, p. 810.
* ↑ De Bonis, 2013, p. 790 i 792.

## Bibliografia

* De Bonis, L. «Ursidae (Mammalia, Carnivora) from the Late Oligocene of the "Phosphorites du Quercy" (France) and a reappraisal of the genus Cephalogale Geoffroy, 1862» (en anglès). Geodiversitas, 35, 4, 2013, pàg. 787-814. DOI: 10.5252/g2013n4a4.
# Bony de Toirigo

El Bony de Toirigo és una muntanya de 1.675 metres que es troba al municipi de la Vall de Boí, a la comarca de l'Alta Ribagorça.
# Ernest Rogez

Ernest Rogez (Tourcoing, 16 de març de 1908 - Armentières, 24 de març de 1986) va ser un waterpolista francès que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze en la competició de waterpolo.

## Referències

* ↑ «Ernest Rogez Olympic Results». sports-reference.com. Arxivat de l'original el 17 d’abril 2020. [Consulta: 3 maig 2018].
# Franco Leccese

Franco Leccese (Condove, 24 d'abril de 1925 - 23 de juny de 1992) fou un atleta italià, especialista en curses de velocitat, que va competir durant les dècades de 1940 i 1950.
El 1952 va prendre part en els Jocs Olímpics de Hèlsinki, on disputà dues proves del programa d'atletisme. En ambdues quedà eliminat en sèries.
En el seu palmarès destaquen una medalla de plata en la prova dels 100 metres al Campionat d'Europa d'atletisme de 1950, una medalla d'or en el 4x100 metres als Jocs del Mediterrani de 1951 i dos campionats nacionals, els 100 i 200 metres de 1950.

## Millors marques

* 100 metres. 10.6" (1950)
* 200 metres. 21.3" (1950)

## Referències

* ↑ Franco Leccese a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Mediterranean Games». [Consulta: 18 maig 2020].
* ↑ Campionati "assoluti" – uomini. Tutti i campioni italiani – 1906-2018 a sportolimpico.it
* ↑ Fitxa a trackfield.brinkster.net
# Edward Burns

Edward Burns Jr. o Edward Fitzgerald Burns (Woodside, Queens, Nova York, 29 de gener de 1968) és un actor, director de cinema, productor i escriptor estatunidenc.

## Biografia
### Infància i joventut

Burns va néixer a Woodside, Queens, Nova York; fill de Molly (cognom de soltera McKenna), encarregada d'una agència federal, i d'Edward J. Burns Sr, relacions públiques i oficial de policia. És el segon de tres fills; la seva germana es diu Molly i el seu germà, Brian.

### Vida privada

El seu germà menor, Brian Burns, és productor de televisió i, conjuntament amb Edward, té la seva pròpia companyia de producció, anomenada Irish Twins. Burns va sortir amb les actrius Maxine Bahns i Heather Graham (1998-2000). Des del 7 juny de 2003 Burns està casat amb la supermodel Christy Turlington; el 25 d'octubre de 2003 va néixer la seva filla Grace i l'11 de febrer de 2006, el seu fill Finn.

## Filmografia
### Escriptor / Director

* The Brothers McMullen (1995)
* She's the One (1996)
* No Looking Back (1998)
* Sidewalks of New York (2001)
* Dimecres de cendra (2002)
* Looking for Kitty (2004)
* The Groomsmen (2006)
* Purple Violets (2007)
* The Lynch Pin (2009)
* Nice Guy Johnny (2010)

### Actor

* The Brothers McMullen (1995)
* She's the One (1996)
* No Looking Back (1998)
* Saving Private Ryan (1998)
* 15 Minutes (2001)
* Sidewalks of New York (2001)
* Life or Something Like It (2002)
* Dimecres de cendra (2002)
* Confidence (2003)
* Looking for Kitty (2004)
* El sonido del trueno (2005)
* The River King (2005)
* The Groomsmen (2006)
* The Holiday (2006)
* Purple Violets (2007)
* 27 Dresses (2008)
* One Missed Call (2008)
* The Lynch Pin (2009)
* Echelon Conspiracy (2009)
* Nice Guy Johnny (2010)
* Man on a Ledge (2012)
* Friends with Kids (2012)
* Alex Cross (2012)

## Referències

* ↑ Edward Burns Biography (1968-)
# Gunna

Gunna (Gunnaigh en gaèlic) és una petita illa de les Hèbrides Interiors, situada al nord-oest d'Escòcia. Es troba entre les illes Coll i Tiree. Té una superfície de 69 hectàrees i el punt més alt de l'illa arriba als 35 metres d'altura. La seva amplada màxima no supera els 500 metres.
Està envoltada per diverses illes més petites, d'entre les quals destaquen Eilean Frachlan (just enfront de la costa nord), nan Eilean Gamhna (enfront de la costa sud), Soy Gunna al nord-est i Eilean Bhoramull. També es troba envoltada per nombrosos illots.
# Franck Lagorce

Franck Lagorce va ser un pilot de curses automobilístiques francès que va arribar a disputar curses de Fórmula 1.
Va néixer el 5 de setembre del 1963 a L'Haÿ-les-Roses, França.

## A la F1

Franck Lagorce va debutar a la quinzena cursa de la temporada 1994 (la 45a temporada de la història) del campionat del món de la Fórmula 1, disputant el 6 de novembre del 1994 el G.P. del Japó al circuit de Suzuka.
Va participar en un total de dues curses puntuables pel campionat de la F1 disputades ambdues a la temporada 1994 aconseguint una onzena posició com millor classificació a una cursa i no assolí cap punt vàlid pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1994 | Ligier Gitanes Blondes | Ligier | Renault | BRA | PAC | SMR | MON | ESP | CAN | FRA | GBR | ALE | HON | BEL | ITA | POR | EUR | JAP Ret | AUS 11 | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 (2) | 0 | 0 | 0 | 0 | 0 |
# Paleocastorins

Els paleocastorins (Palaeocastorinae) són una subfamília extinta de mamífers rosegadors de la família dels castòrids que visqueren a l'Àsia central i Nord-amèrica entre l'Oligocè inferior i el Miocè inferior. Se n'han trobat restes fòssils als Estats Units i el Kazakhstan. Eren parents propers dels castors d'avui en dia, tot i que tenien un estil de vida excavador i un aspecte extremament diferent. Fa uns 30 milions d'anys, a la primera part de l'Oligocè, experimentaren una important radiació evolutiva com a resultat del canvi climàtic i l'expansió dels hàbitats oberts dominats per l'herba.

## Referències

* 1 2 Entrada «Palaeocastorinae» de la Paleobiology Database (en anglès). [Consulta: 22 agost 2023].
* ↑ Schmerge, 2015, p. 6.
* ↑ Rosell i Campbell-Palmer, 2022, p. 8.

## Bibliografia

* Rosell, R.; Campbell-Palmer, R. Beavers: Ecology, Behaviour, Conservation, and Management (en anglès). Oxford University Press, 2022. DOI 10.1093/oso/9780198835042.001.0001. ISBN 9780192571991.
* Schmerge, J. D. «Interpretation of Euhapsine (Castoridae: Palaeocastorinae) Burrowing Behaviors Based on the Functional Anatomy of the Teeth and Skull with a Description of a New Species and Genus» (en anglès), 2015. [Consulta: 22 agost 2023].
# Borente

El Borente és una muntanya de 1.100 metres del terme municipal de Vall de Cardós, a la comarca del Pallars Sobirà, en territori de l'antic terme de Ribera de Cardós.
És al centre de la meitat meridional del terme de Ribera de Cardós, a prop i a migdia de la població d'aquest mateix nom, a la dreta de la Noguera Pallaresa.

## Enllaços externs

* El Borente en el seu entorn, a l'Institut Cartogràfic de Catalunya
# Ernst Bahnmeyer

Ernst Bahnmeyer (Gaggenau, Baden-Württemberg, 30 d'abril de 1888 - Mannheim, Baden-Württemberg, 16 de desembre de 1931) va ser un nedador alemany que va competir a primers del segle xx.
El 1906, als Jocs Intercalats, guanyà la medalla de plata en la prova dels relleus 4x250 metres lliures, formant equip amb Max Pape, Oskar Schiele i Emil Rausch. En la competició de la milla estil lliure fou sisè.

## Referències

* ↑ «Ernst Bahnmeyer Olympic Results». sports-reference.com. Arxivat de l'original el 15 de desembre 2012. [Consulta: 29 gener 2016].
# Frank Foss

Frank Kent Foss (Chicago, Illinois, 9 de maig de 1895 - Hinsdale, Illinois, 5 d'abril de 1989) va ser un atleta estatunidenc, especialista en salt de perxa, que va competir a començaments del segle xx.
El 1920 va prendre part en els Jocs Olímpics, d'Anvers, on disputà la prova del salt de perxa del programa d'atletisme. En ella guanyà la medalla d'or amb un millor salt de 4m 09 cm, que suposava un nou rècord del món.
Foss es graduà a la Universitat Cornell el 1917. Va ser campió de l'IC4A el 1916. El 1919 i 1920 va ser campió de l'AAU.

## Referències

* 1 2 «Frank Foss Olympic Results». sports-reference.com. Arxivat de l'original el 16 de desembre 2012. [Consulta: 5 novembre 2017].
* ↑ «Statistics – USA Outdoor Track & Field Champions». USATF. Arxivat de l'original el 21 abril 2007. [Consulta: 7 setembre 2012].
# Cotylopus acutipinnis

Cotylopus acutipinnis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 13,4 cm de longitud total.

## Alimentació

Es nodreix d'algues.

## Hàbitat

És un peix de clima tropical i bentopelàgic.

## Distribució geogràfica

Es troba a Maurici i Reunió.

## Observacions

És inofensiu per als humans.

## Referències

* ↑ Guichenot, A., 1863. Faune ichthyologique. A: L. Maillard, Notes sur l'ile de la Réunion (Bourbon). París. Fauna Ichthyol. Réunion 2nd Partie, Annexe C.. C1-C32.
* ↑ BioLib (anglès)
* 1 2 3 4 «Cotylopus acutipinnis» (en anglès). FishBase. Froese, Rainer; Pauly, Daniel (editors).
* ↑ Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* ↑ Watson, R. E., 1995. Review of the freshwater goby genus Cotylopus (Teleostei: Gobiidae: Sicydiinae). Ichthyol. Explor. Freshwat. 6(1):61-70.
* ↑ Watson, R. E., 1995.
* ↑ Letourneur, Y., P. Chabanet, P. Durville, M. Taquet, E. Teissier, M. Parmentier, J.-C. Quéro i K. Pothin, 2004. An updated checklist of the marine fish fauna of Reunion Island, south-western Indian Ocean. Cybium 28(3):199-216
* ↑ Keith, P., E. Vigneux i P. Bosc, 1999. Atlas des poissons et des crustacés d'eau douce de La Réunion. Muséum national d'Histoire naturelle, París. Patrimoines Naturels 39: 136p.
* ↑ Fricke, R., 1999 Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p.
* ↑ Keith, P., G. Marquet, P. Valade, P. Bosc i E. Vigneux, 2006. Atlas des poissons et des crustacés d'eau douce des Comores, Mascareignes et Seychelles. Muséum national d'Histoire naturelle, París. Patrimoines naturels, 65: 250p.
* ↑ Marquet, G., B. Séret i R. Lecomte-Finiger, 1997. Inventaires comparés des poissons des eaux intérieures de trois îles océaniques tropicales de l'Indo-Pacifique (la Réunion, la Nouvelle-Calédonie et Tahiti). Cybium 21(1) suppl.:27-34.

## Bibliografia

* Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.